BlackKakapo/recipes-ro huggingface dataset:
Tarta cu dovlecei si morcovi Reteta  

Ingrediente:
● Oua - 3 buc 
● Unt - 50 g  (sa fie moale, la temperatura camerei)
● Faina alba - 200 g 
● Sare - 1 lingurita 
● Smantana - 150 g  (am in vedere smantana simpla, fermentata)
● Cascaval clasic - 100 g 
● Dovlecei - 2 buc  (eu am inlocuit cu zucchini, sa fie marginile de un verde mai intens)
● Morcovi - 1 buc  (puteti inlocui cu felii subtiri de sunca)

Mod de preparare:
1. Intr-un bol puneti 1 ou, 50g de unt moale, 0.5 lingurita de sare si amestecati bine cu o lingura. 
Nu insistati mult, doar cat sa se desfaca oul.
2. Adaugati 200g de faina si continuati sa amestecati cu lingura pana se incorporeaza cu restul ingredientelor.
3. Apoi incepeti sa framantati cu mana, adaugati inca 3-4 linguri de apa rece, sa se lege bine aluatul.
4. Cand bila de aluat este uniforma si neteda, o inveliti in folie de plastic si puneti la frigider pentru 30 de minute.
5. In acest timp pregatiti rozetele de dovlecei si morcovi.
Taiati dovlecelul in jumate, pe lung.
6. Cu peeler-ul taiati felii subtiri din fiecare jumatate.
7. Rulati fiecare felie subtire in rozete rotunde.
8. La fel si cu morcovii, doar ca nu le taiati pe lung in jumate(numai daca sunt niste morcovi mai giganti :) Feliile de morcovi sunt mai putin flexibile, dar insistati usor si iese bine.
Eu nu am facut multe rozete de morcovi - doar vreo 6-7, pentru un plus de culoare.
9. Intr-un bol mic amestecati 2 oua cu 150g de smantana, 100g de cascaval ras si 0.5 lingurita de sare.
10. Acum scoateti aluatul din frigider si il intindeti cu facaletul intr-o foaie de aproximativ 30cm diametru.
11. O mutati si aranjati intr-o tava de tarta(aici este de 28cm), nu am uns tava cu nimic, aluatul contine unt si nu se lipeste.
12. Turnati amestecul de oua-smantana-cascaval si il distribuiti uniform cu lingura.
13. Aranjati rozetele de legume peste aceasta compozitie.
14. Puneti tava in cuptorul preincalzit la 180 de grade, pentru 30-35 de minute.
15. Tarta este gata cand se rumenesc frumos marginile, compozitia de oua s-a prins si legumele usor se rumenesc deasupra.
O lasati sa se raceasca complet inainte de servire, se va taia mult mai frumos si exemplar.
Pofta Buna!
Briose de ciocolata cu crema de branza si ciocolata alba 

Ingrediente:
● Faina alba calitate superioara - 280 g 
● Cacao pudra - 40 g 
● Bicarbonat de sodiu - 1 lingurita 
● Zahar - 160 g 
● Lapte - 260 ml 
● Smantana dulce 32%(dorna/milli) - 200 ml 
● Crema de branza philadelphia - 100 g  (sau Almette)
● Zahar pudra - 2 linguri  (plus inca putin pentru ornat)
● Ciocolata alba - 90 g 
● Esenta de vanilie - 2 buc  (una pt aluat si alta pt umplutura)

Mod de preparare:
1. Se amesteca intr-un bol crema de branza cu zaharul pudra si esenta de vanilie.
2. Apoi se adauga ciocolata alba topita (eu am topit-o la microunde) si se amesteca bine. Lasati deoparte pana preparati aluatul.
3. Intr-un alt bol amestecati ingredientele uscate - faina, cacao, zahar, bicarbonatul.
4. Adaugati amestecul de lapte+smantana dulce+esenta de vanilie  la compozitia de la pasul anterior.
5. Amestecati putin pana se omogenizeaza dar nu prea mult, aluatul trebuie sa fie mai cu cocoloase.
6. Puneti formele de silicon pe o tava si adaugati cate 1 lingura de aluat cu cacao apoi peste el 1 lingurita de amestec de branza cu ciocolata alba.
7. Apoi mai puneti cate 1 lingura de aluat de cacao, ca sa acoperiti umplutura si le dati la cuptor la temperatura 180-200, adica una medie.
8. Peste o jumatate de ora, dupa ce au crescut bine, le testati atent cu o scobitoare (aveti grija sa nu ajunga pana la silicon ca il sparge usor cand este fierbinte), daca mai trebuie le mai lasati putin.
Apoi le racoriti si serviti cu mare placere pudrate cu putin zahar.
Pofta Buna!
Friptura de pui cu bere, la gratar 

Ingrediente:
● Pulpe de pui dezosate si fara piele - 1 kg  (sau simple, cu os si piele)
● Ceapa alba - 5 buc 
● Sare - 1 lingura 
● Bere - 300 ml 
● Frunza de dafin - 3 buc 
● Piper negru macinat - 0.5 lingurite  (reglati dupa preferinta, depinde cat de iute va place)

Mod de preparare:
1. Pulpele de pui se spala si se scurg bine de apa. 
Le puneti intr-un bol mai adanc, sau cratita cu capac.
2. Ceapa se taie rondele cam de 7-8 mm grosime.
3. O adaugati la carnea din bol, presarati sarea, piperul si frunza de dafin rupta bucatele mici.
4. Turnati berea.
5. Si amestecati toata treaba asta cu mainile, sa se distribuie cat mai bine sarea si mirodeniile printre bucatile de carne.
6. Puneti bolul cu carnea marinata la frigider pentru 6-10 ore, nu uitati s-o acoperiti cu un capac.
Eu de obicei o pun la marinat in seara dinaintea gratarului si a 2-a zi este perfect marinata. Sau o marinati dimineata daca faceti gratar seara.
7. Dupa acest timp scurgeti berea din carne, daca nu a absorbit-o pe toata.
O puteti folosi pentru a mai stropi carnea in timpul prepararii la gratar.
8. Se coace la gratar carnea pe ambele parti, la fel si feliile de ceapa marinata.
9. Se poate servi imediat dar este delicioasa si rece, sau reincalzita.
Garnitura ideala ar fi salata sau niste cartofi copti, tot acolo la gratar.
Pofta Buna!
Quiche(Tarta) cu pui, ciuperci si broccoli 

Ingrediente:
● Piept de pui - 1 buc  (il fierbeti 30 de min si lasati sa se racoreasca)
● Ciuperci proaspete - 400 g  (sau conservate)
● Broccoli congelat - 200 g 
● Ceapa alba - 2 buc 
● Unt - 50 g 
● Oua - 3 buc  (2 pt umplutura si 1 pt aluat)
● Apa - 3 linguri 
● Faina alba calitate superioara - 200 g 
● Smantana dulce 32%(dorna/milli) - 200 ml  (ma gandesc ca se poate inlocui la nevoie si cu lapte simplu - dar nu am incercat)
● Cascaval clasic - 150 g 
● Sare - 1 lingurita 
● Ulei de floarea soarelui - 3 linguri 

Mod de preparare:
1. Fierbeti pieptul de pui 30 de min, il lasati sa se racoreasca. In acest timp pregatim umplutura.
Ceapa se curata, se spala, se taie marunt si se caleste in putin ulei pana este usor roz.
2. Apoi adaugati la ceapa ciupercile spalate si taiate marunt. Daca folositi ciuperci din conserva doar le scurgeti bine de apa. Amestecati si lasati 10-15 min (de fapt pana scade apa care vor lasa ciupercile) sa se caleasca impreuna.
3. Apoi urmeaza pieptul de pui, rupt sau taiat bucatele mici. Amestecati si mai lasati 5 min.
4. Si la urma puneti broccoli decongelat, amestecati bine, sarati si piperati dupa gust. Mai lasati 5 min sa se caleasca totul impreuna apoi stingeti focul si lasati sa se racoreasca. Aceasta va fi umplutura pt tarta.
5. Acum pregatim aluatul pentru tarta.
Amestecati 1 ou cu untul moale(50g), nu trebuie cu mixerul, amestecati usor cu o lingura, adaugati 0.5 lingurita de sare si 3 linguri de apa, iarasi amestecati.
6. Apoi adaugati faina si amestecati bine cu o lingura sau cu mainile pana va iese un aluat moale si foarte placut.
7. Il mai framantati usor pe masa, inveliti intr-o folie de plastic si puneti la frigider 30 de min.
8. Dupa 30 de min, ungeti tava de tarta cu putin unt. Intindeti aluatul si il puneti in tava, presati usor cu degetele ca sa faceti bordurile si sa fie uniform distribuit aluatul.
9. Puneti toata umplutura peste aluatul din tava, distribuiti uniform.
10. Acum pregatim sosul pentru tarta.
Se amesteca 2 oua cu smantana lichida.
11. Apoi adaugati cascavalul dat prin razatoare cea mai mica. Amestecati bine, sarati putin si dupa preferinta puteti adauga putina nucsoara macinata.
12. Turnati uniform acest amestec peste umplutura din tarta. Cascavalul este mai greu sa-l distribuiti pentru ca ramane la suprafata - il intindeti uniform cu o furculita pe toata suprafata tartei.
Puneti tava la cuptor, timp de aproximativ o ora, pana se rumeneste, la 180-200 grade.
13. Dupa ce se rumeneste, o scoateti si lasati putin sa se racoreasca. Apoi o scoateti din tava si serviti ca aperitiv sau ca mancare.
Pe viitor voi pune si alte variante de quiche, dar cam asta ar fi reteta de baza orientativa. Cu umplutura puteti impoviza oricum, daca nu va palce broccoli nu o puneti, la fel pieptul de pui se poate inlocui cu ceva din mezelurile preferate.
Pofta Buna!
Crema de ou si lapte (Creme Anglaise) 

Ingrediente:
● Lapte - 500 ml 
● Smantana dulce 32%(dorna/milli) - 500 ml  (o puteti inlocui cu lapte)
● Zahar - 6 linguri 
● Esenta de vanilie - 1 buc  (eu am pus vanilie naturala)
● Galbenusuri de ou - 8 buc 

Mod de preparare:
1. Aici si sursa retetei, Jamie rules :)
2. Laptele(si smantana dulce) se fierbe cu 4 linguri de zahar si esenta de vanilie(vanilie pura).
Dupa ce a fiert luati cratita de pe foc si o lasati 10-15 minute sa se patrunda aroma de vanilie cu laptele.
3. Intr-un bol separati galbenusurile si adaugati 2 linguri de zahar.
4. Le bateti bine.
5. Adaugati cate 1 polonic de lapte fierbinte si amestecati bine dupa fiecare.
Asa incorporati tot laptele.
6. Puneti acest amestec pe foc si amestecati continuu.
7. Observati ca foarte repede crema devine putin mai groasa si lucioasa, lipindu-se de spatele lingurii.
In acest moment o luati repede de pe foc!
Daca ezitati se va branzi, dar....daca totusi s-a branzit - o treceti printr-o sita si ati reparat-o.
8. Si gata, o serviti si calda si rece.
Daca vreti s-o incalziti o puneti pe baie de aburi.
Merge bine si congelata, deci f.practica.
Pofta Buna!
Friptura de pui la tigaie, cu ceapa si oua 

Ingrediente:
● Pulpe de pui dezosate - 600 g  (4 bucati aproximativ - cu sau fara piele)
● Ceapa (mare) - 1 buc 
● Oua - 3 buc 
● Unt - 80 g 
● Sare - 1 lingurita 
● Piper negru macinat - 0.25 lingurite 
● Zeama de lamaie - 2 linguri  (optional)

Mod de preparare:
1. Intr-o tigaie mare, puneti pulpele de pui cu pielea in jos(daca o au) - observati ca nu trebuie sa ungeti cu nimic tigaia si nu este preincalzita.
Le presarati cu sare si piper deasupra.
2. Deasupra puneti 40g de unt taiat bucatele si turnati jumatate pahar de apa simpla.
3. Acoperiti tigaia cu capac si o puneti pe foc mediu.
Veti observa ca untul se topeste repede si carnea se va cali incet sub capac.
4. Timpul de gatire depinde de carnea pe care o folositi - bineinteles nu uitati s-o intoarceti si pe partea cealalta - este foarte important sa se gateasca si rumeneasca incet. 
As zice cam 10-15 minute pe fiecare parte(pentru pui de comert), aveti grija si la focul sub tigaie, daca pulpele se rumenesc prea repede, il faceti mai mic.
5. Pana se face carnea, curatati si taiati o ceapa julien.
Topiti intr-o tigaie inca 40g de unt si caliti ceapa pana se rumeneste frumos, inchideti focul si o lasati putin.
6. Cand puiul este gata, optional puteti adauga deasupra putina zeama de lamaie - eu de multe ori uit si nu prea observa ai mei diferenta :)
7. Adaugati si ceapa calita in tigaia cu carne.
8. Ouale se bat bine cu o furculita si putina sare. Le adaugati si pe ele in tigaie.
Pentru a face sosul de oua putin mai cremos eu adaug jumatate de pahar  apa, smantana dulce sau lapte(daca tineti dieta keto lapte nu aveti voie!).
9. Acoperiti tigaia cu capac, lasati un minut pe foc apoi il opriti si lasati asa acoperit inca 10 minute.
10. Serviti cald cu o salata de legume sau orice garnitura preferati.
Pofta Buna!
Pelmeni (Coltunasi cu carne) 

Ingrediente:
● Faina alba calitate superioara - 500 g 
● Oua - 4 buc 
● Carne tocata amestec(vita/porc) - 500 g 
● Ceapa alba - 3 buc 
● Ulei de floarea soarelui - 200 ml 
● Unt - 200 g 
● Sare - 1 lingura 
● Piper negru - 0.5 lingurite 
● Smantana - 200 g 

Mod de preparare:
1. Intr-un lighean se pune faina, se bat ouale, se adauga 1 lingurita de sare.
Separat pregatiti un pahar de apa.
2. In amestecul de oua+faina+sare se adauga cate putina apa, pana se face un aluat care sa nu se lipeasca de maini.
Se formeaza 2 bile de aluat si se lasa 10-15 min sa se odihneasca.
3. In acest timp se pregateste umplutura -  se da carnea prin masina de tocat impreuna cu o ceapa(daca o cumparati deja tocata, taiati ceapa foarte marunt), se adauga 1 lingurita de sare, piperul, 2 oua si se amesteca bine.
4. Mai framantati o data bilele de aluat, ca sa se uniformizeze bine si sa fie fara noduri - mai lasati 10-15 min.
5. Din fiecare bila de aluat se intinde cu facaletul o foaie subtire de 1-1,5 mm grosime. Cu un paharel, cu margine rotunda si mica se taie rondele de aluat din aceasta foaie.
6. In mijlocul fiecarei rondele de aluat se pune putina carne - asa ca sa putem lipi marginile.
7. Se lipesc bine marginile opuse(ca la coltunasi), ca sa nu se dezlipeasca la fiert.
8. Apoi se lipesc colturile de la coltunas, unul de altul - asa se formeaza pelemeni.
9. Asa se formeaza toate pelemenile din tot aluatul. Se presara faina pe un platou/fund si se aranjeaza acolo, asa ca sa nu se lipeasca una de alta.
10. Apoi cand s-au facut toti pelemenii, se taie cele 2 cepe marunt. Se calesc in ulei, pana se rumenesc bine. Cand s-o rumenit ceapa, adaugati untul, stingeti focul - el se va topi incet pana fierbeti coltunasii.
11. Intr-o cratita mai mare se pune apa, mai mult de jumate de cratita, 1 lingura de sare  - se pune la fiert.
12. Cand incepe sa fiarba apa, aruncati atent coltunasii acolo, atat ca sa aiba unde sa fiarba  - nu le puneti toti daca vedeti ca nu au in ce sa fiarba(acelasi principiu ca la fierberea pastelor).
Cand dau in clocot, faceti focul mic si lasati 10 min sa fiarba - amestecand atent, periodic cu  o lingura.
13. Cu o sita, sau strecuratoare scoateti coltunasii din apa, lasati sa scurga bine.
Dupa ce ati scos prima partida de coltunasi, la fel faceti cu urmatoarea(daca nu au incaput toti la fiert din prima) - lasati sa fiarba apa si iar puneti.
14. Peste coltunasii scosi din apa se pune din belsug amestec de ulei cu ceapa prajita si unt , se scutura bine - ca sa nu se lipeasca intre ei.
15. Se servesc fierbinti/calzi cu smantana, piper si sare dupa gust.
Pofta Buna!
Budinca rapida cu branza de vaci Reteta  

Ingrediente:
● Branza de vaci - 1 kg  (Alegeti branza simpla de vaci, nu foarte cremoasa si lichida)
● Oua - 2 buc 
● Zahar - 6 linguri  (sau 100g)
● Gris de grau - 4 linguri 
● Stafide - 100 g  (sau merisoare)
● Ulei de floarea soarelui - 2 linguri 
● Sare - 1 lingurita 
● Bicarbonat de sodiu - 0.5 lingurite 
● Esenta de vanilie - 1 buc 
● Smantana - 2 linguri  (De preferat sa fie smantana mai grasa - 20%)
● Nuca de cocos - 50 g  (pentru ornat, optional)

Mod de preparare:
1. Cu o furculita maruntiti bine branza, puteti s-o treceti si printr-o sita, dar eu am maruntit-o si asa.
2. Peste branza adaugati toate ingredientele, fara smantana si nuca de cocos.
Stafidele inainte  le spalati sau opariti cu apa fiarta.
3. Amestecati bine toata compozitia.
4. Ungeti cu  ulei/unt o tava pentru cuptor, de preferat s-o asterneti si cu hartie de copt, sa nu se lipeasca budinca de tava.
5. Puneti compozitia de branza in tava si nivelati.
6. Ungeti branza deasupra cu cele 2 linguri de smantana.
Puneti la cuptor pana se rumeneste bine.
7. O scoateti din cuptor, lasati sa se raceasca putin si puteti s-o feliati.
8. Este delicioasa si simpla sau cu putin iaurt si dulceata pe langa.
Pofta Buna!
Za'tar 

Ingrediente:
● Susan - 40 g 
● Oregano - 2 lingurite 
● Maghiran uscat - 2 lingurite 
● Cimbru uscat - 2 lingurite 
● Sare - 1 lingurita 
● Boia de ardei rosu dulce - 2 lingurite 
● Coaja de lamaie - 1 buc  (coaja rasa de la 1 lamaie)

Mod de preparare:
1. Incalziti o tigaie si puneti in ea susanul la calit - fara ulei.
2. Amestecati cu o lingura periodic pana incepe se rumeneste usor. Aveti grija sa nu-l prajiti prea mult pentru ca devine amar. Luati de pe foc si lasati putin sa se racoreasca.
3. Radeti coaja de pe o lamaie.
4. Puneti toate ierburile intr-un bol, amestecati. Aici am gresit eu putin, mai trebuia sa le dau prin rasnita sa le fac pudra fina, dar oricum le puteti mixa mai tarziu in blender impreuna cu susanul.
5. Adaugati susanul dat si el prin rasnita, dar foarte putin atat cat sa se sparga boabele si sa lase aroma (aici amatorii de susan sa stiti ca miroase super bine, as fi stat cu nasul in el :).
Apoi adaugati coaja de lamaie rasa, amestecati bine.
6. Condimentul este foarte bun, ingrediente care mai greu le combini cu ceva, fara a sti bine combinatiille - aici dau o aroma per total foarte buna si il folositi la ce va place fara mare arta culinara.
Pofta Buna!
Paine keto la tigaie 

Ingrediente:
● Oua - 3 buc 
● Iaurt - 150 g  (alegeti un iaurt mai gras sau smantana)
● Cascaval clasic - 125 g 
● Tarate de psyllium - 2 linguri 
● Faina de migdale - 75 g  (eu o fac singura in aparatul de macinat cafea)
● Praf de copt - 1 lingurita 
● Sare - 0.5 lingurite 
● Ulei - 2 lingurite  (sau un cubulete mic de unt, pentru a unge tigaia)

Mod de preparare:
1. Intr-un bol mare puneti ouale, iaurtul si cascavalul dat prin razatoarea mare.
Amestecati bine aceste ingrediente cu o furculita.
2. Apoi adaugati faina de migdale, taratele de psyllium, praful de copt si sarea.
3. Amestecati bine compozitia cu un tel, sa fie uniforma si fara cocoloase.
Lasati 10-15 minute, sa se umfle taratele de psyllium.
4. Recomand sa prajiti turtele in tigaie mai mica, de 22-24cm in diametru, le veti intoarce mult mai usor pe cealalta parte daca sunt mai mici in diametru.
Deci ungeti cu putin ulei sau unt tigaie, puneti in ea jumatate din aluat si il distribuiti uniform cu o lingura pe toata suparafata.
5. Puneti tigaia pe foc cat mai mic(are tendinta sa se rumeneasca foarte repede!) si lasati sa se rumeneasca/coaca incet pe prima parte timp de 10-15 minute.
Veti observa cum incepe sa se umfle si sa faca bule de aer la suprafata.
6. Veti observa cand incep sa se rumeneasca marginile, si usor o intoarceti pe partea cealalta cu spatula. Lasati inca 5-10 minute pana se rumeneste si aici.
7. Scoateti painea rumenita pe o farfurie sau un fund de lemn si lasati sa se raceasca complet. La fel pregatiti si a doua painica.
8. De obicei eu tai aceste painici in 4-6 felii fiecare(le pastrez la frigider in punga!) si savurez cate una la micul dejun sau vreo ciorba, sunt minunate cu salata de vinete, etc.
Pofta Buna!
Chipsuri de dovlecei Reteta  

Ingrediente:
● Dovlecei - 1 buc  (sau zuchini)
● Ulei - 2 lingurite 
● Parmezan ras - 2 linguri 
● Verdeturi/mirodenii - 1 lingurita  (orice preferati, eu am pus Ierburi de Provence)

Mod de preparare:
1. Spalati dovleceii - incercati sa alegeti dovlecei mici si fragezi, nu trebuie sa-i curatati de coaja.
2. Si se feliaza cu o razatoare de tip mandolina, asa as recomanda pentru ca feliile sa fie uniforme si subtiri.
Eu folosesc razatoarea mea preferata de la Tupperware, foarte comoda si buna, v-o recomand! Gasiti lista cu distribuitorii Tupperware pe site-ul oficial.
3. Uitati ce felii frumoase am obtinut, deci mandolina recomand :)
4. Treceti feliile pe niste servetele de hartie.
5. Acoperiti si deasupra cu servetele si lasati asa 10-15 minute, sa absoarba cat mai bine apa din dovlecei.
6. In acest timp asterneti o tava de cuptor cu hartie de copt si ungeti cu 1 lingurita de ulei.
7. Apoi treceti feliile de dovlecei in tava.
8. Ungeti si deasupra cu foarte putin ulei - doar cat sa adere un pic mai bine mirodeniile si parmezanul pe felii.
9. Presarati cu orice mirodenii va place - ierburi de Provence, usturoi, piper, boia, etc.
10. Si neaparat cu putin parmezan care va face feliile de chips-uri mai crocante.
11. Puneti tava la cuptor preincalzit la 160 de grade si lasati 20-30 de minute, in functie de cuptor.
Aveti grija sa se coaca mai bine mai incet, sa se usuce dar sa nu se arda.
12. Lasati dovleceii sa se raceasca complet in tava - veti observa ca nu sunt prea crocanti cat sunt fierbinti, dar
pe parcurs se racesc si se intaresc.
Pofta Buna!
Pizza Kebab 

Ingrediente:
● Aluat de pizza - 2 buc  (oricare preferati)
● Kebab de pui - 3 buc  (vedeti mai jos link spre reteta mea de kebab de pui)
● Sos de rosii pentru paste si pizza - 4 linguri 
● Mozzarella - 300 g 
● Ardei - 1 buc  (pentru topiing, puteti folosi ardei gras, sau ardei iute)
● Ardei iute - 0.5 buc  (pentru sos, eu am pus ardei bulgaresc neiute, sa manance si copiii)
● Iaurt cremos - 3 linguri 
● Maioneza - 3 linguri 
● Usturoi (catei) - 2 buc 
● Sare - 0.5 lingurite  (dupa gust)

Mod de preparare:
1. Preparati din timp kebabul de pui, eu am folosit reteta mea de kebab simplu de pui, am pastrat si am congelat cateva bucati pentru cand voi face pizza kebab.
O feliati subtire cand este rece bine.
2. Preparati aluatul de pizza dupa reteta preferata, o puteti face dupa retetele mele de:
- aluat de pizza clasic;
- aluat italian;
- aluat cu dospire lenta,
etc.
3. Intr-un bol amestecati 3 linguri de iaurt, 3 linguri de maioneza, 2 catei de usturoi pisat, putin ardei iute/neiute tocat marunt si sare dupa gust.
Daca sosul iese ceva mai gros, adaugati 2-3 linguri de apa, sa-l subtiati putin, atat cat sa-l intindeti mai usor peste pizza.
4. Puneti la incalzit cuptorul si intre timp pregatim pizza kebab.
Intindeti foaia de pizza, cu mainile sau sucitorul.
5. Puneti peste ea 2 linguri din sosul de rosii si il distribuiti uniform.
6. Adaugati mozzarella data prin razatoare sau rupta bucatele.
Peste cascaval distribuiti feliile de carne kebab.
7. La final asezonati cu putin ardei iute sau felii de ardei gras neiute.
Optional puteti sa mai adaugati orice alt topping va place - ceapa, porumb, ciuperci, etc. Eu merg pe aceasta varianta simpla si de baza.
8. Coaceti pizza in cuptorul preincalzit la 200 de grade, timp de 15-20 de minute, sau pana se rumenesc marginile uniform.
9. Inainte de servire o asezonati deasupra cu sosul de iaurt pregatit mai sus si savurati. Este extrem de buna, frageda si aromata.
Pofta Buna!
Fursecuri "Mustatile Bunicului" 

Ingrediente:
● Oua - 2 buc 
● Zahar - 90 g 
● Unt - 100 g  (sa fie moale, la temperatura camerei)
● Lapte batut/iaurt/chefir - 60 g 
● Faina alba - 300 g 
● Esenta de vanilie - 1 lingurita 
● Sare - 0.25 lingurite 
● Praf de copt - 1 lingurita 
● Cacao - 1 lingura 
● Dulceata - 6 linguri  (sau gemul preferat)
● Zahar pudra - 2 linguri 

Mod de preparare:
1. In 2 boluri mari separati albusurile de galbenusuri.
2. In primul bol cu galbenusuri vom prepara aluatul, deci adaugati aici 60g de zahar, 1 lingurita esenta de vanilie, un sfert de lingurita de sare si amestecati bine cu un tel.
3. Puneti 100g de unt moale, 60g de iaurt, iarasi amestecati.
4. La final adaugati 270g de faina si 1 lingurita praf de copt.
5. Amestecati mai intai aluatul cu o lingura sau spatula, pana se incorporeaza toate ingredientele.
6. Apoi cu mainile, eventual pe masa, pana devine un aluat moale si deloc lipicios.
Nu insistati cu framantatul prea mult, va opriti imediat ce aluatul este uniform. Il puneti intr-o punga la frigider pentru 30 de minute.
7. In acest timp bateti cu mixerul cele 2 albusuri din alt bol.
Cand se fac spuma alba pufoasa, adaugati treptat 30g de zahar si continuati sa mixati pana acestea se dizolva.
8. Trebuie sa obtineti la final o bezea ferma si uniforma.
9. Adaugati peste ea 30g de faina si 1 lingura de cacao.
10. Amestecati atent cu o lingura sau spatula pana acestea se incorporeaza complet si bezeaua nu are cocoloase.
11. Acum ne apucam efectiv sa modelam fursecurile.
Luati aluatul din frigider si il impartiti in 2 bucati aproximativ egale.
12. Fiecare din ele o treceti prin faina si usor o modelati cu degetele in forma de dreptunghi mic.
13. Apoi atent, cu facaletul, continuati sa-l intindeti intr-un dreptunghi mare de 30x20cm. 
In proces, modelati cu palmele marginile, sa obtineti un dreptunghi frumos, fara franjuri.
14. Puneti peste aluat 3 linguri de gem sau dulceata si o intindeti uniform pe toata suprafata.
15. Rulati atent marginile lungi din ambele parti ale dreptunghiului, dar lasati in mijloc un spatiu de 2-3cm latime.
16. Mutati atent acesta intr-o tava de cuptor asternuta cu hartie de copt.
17. Din cealalta bucata de aluat iarasi intindeti un dreprtunghi, ungeti cu gem, rulati si mutati in tava langa primul.
18. In spatiul gol intre rulourile formate, puneti atent cu o lingurita bezeaua cu cacao pregatita anterior.
Aveti grija sa nu murdariti prea mult marginile.
19. Coaceti acestea in cuptorul preincalzit la 200 de grade timp de 25-30 de minute, sau pana se rumenesc usor.
Dupa cuptor le lasati in tava sa se raceasca complet.
20. Acum ornati cu zahar pudra, folosind o sita mica si doar marginile rulate - mijlocul de cacao incercati sa nu-l pudrati.
21. Apoi taiati cu cutitul fursecuri de aproximativ 2 cm latime, astfel obtinem sectiunea perfecta care seamana frumos cu niste mustati ale bunicului.
Savurati si incercati sa va opriti la timp, pentru ca sunt prea bune...
Eu as recomanda sa preparati portie dubla daca aveti familie pofticioasa!
Pofta Buna!